ตอบ ต้องบอกก่อนว่าในความเป็นจริงแล้วหนังทุกชนิดหากไม่ได้รับการดูแลรักษาอย่างถูกต้อง ไม่ว่าจะเป็นหนังประเภทไหนก็สกปรกง่ายทั้งนั้น เพียงแต่ว่าหนังอย่างนูบัคและหนังชามัวร์ เป็นหนังที่ค่อนข้างจะดูดซับของเหลวได้ค่อนข้างดี และไม่นิยมใช้สารเคมีในการเคลือบผิวของหนังไว้ ดังนั้นหากเป็นของเหลวประเภทน้ำมันหรือหมึก จะทำให้ซึมเข้าเนื้อหนังได้ทันทีและการทำความสะอาดนั้นทำได้ยากมาก เพราะของเหลวจำพวกนี้จะซึมเข้าไปในชั้นหนังเลย ซึ่งหากจะให้กลับมาดีเหมือนเดิมคงต้องใช้สีสำหรับแต่งหนังในการแต้มเพื่อลบรอย